b'\n_START_ARTICLE_\nPluton\n_START_SECTION_\nZna\xc4\x8dilnosti\n_START_PARAGRAPH_\nMasa Plutona zna\xc5\xa1a manj kot 0,24\xc2\xa0% mase Zemlje, njegov premer pa 2372\xc2\xa0km. Ima lune Harona (odkrit leta 1978), Hidro in Nikta, Stisk (odkrit 2011) in Kerbera (odkrit leta 2012). Hidra in Niks sta bila odkrita leta 2005, uradno priznana pa junija 2006._NEWLINE_Zaradi njegove oddaljenosti od Zemlje je njegova natan\xc4\x8dna zgradba zaenkrat \xc5\xa1e skrivnost, posredne meritve gostote pa so razkrile, da je sestavljen ve\xc4\x8dinoma iz kamna in v manj\xc5\xa1i meri iz ledu._NEWLINE_14. julija 2015 je Nasina sonda New Horizons kot prvi izdelek \xc4\x8dlove\xc5\xa1kih rok dosegla Pluton. \xc5\xbde med pribli\xc5\xbeevanjem so instrumenti na krovu posneli bistveno bolj\xc5\xa1e slike pritlikavega planeta kot so bile na voljo do zdaj, in izbolj\xc5\xa1ali oceno njegove velikosti. Pridobivanje vseh podatkov in njihova analiza bo po oceni trajala \xc5\xa1e nekaj let.'